সংবিধানের তৃতীয় ভাগের মৌলিক অধিকার অধ্যায়ের ২৮ নং অনুচ্ছেদে বলা আছে- ২৮(১) কেবল ধর্ম, গোষ্ঠী, বর্ণ, নারী পুরুষভেদ বা জন্মস্থানের কারণে কোন নাগরিকের প্রতি রাষ্ট্র বৈষম্য প্রদর্শন করবে না। (২) রাষ্ট্র ও গণজীবনের সর্বস্তরে নারী পুরুষের সমান অধিকার লাভ করবে। (৩) কেবল ধর্ম, গোষ্ঠী, বর্ণ, নারী পুরুষভেদ বা জন্মস্থানের কারণে জনসাধারণের কোন বিনোদন বা বিশ্রামের স্থানে প্রবেশের কিংবা কোন শিক্ষা প্রতিষ্ঠানে ভর্তির বিষয়ে কোন নাগরিককে কোনরূপ অক্ষমতা, বাধ্যবাধকতা, বাধা বা শর্তের অধীন করা যাবে না। (৪) নারী বা শিশুদের অনুকূলে কিংবা নাগরিকদের যে কোন অনগ্রসর অংশের অগ্রগতির জন্য বিশেষ বিধান প্রনয়ণ হতে এই অনুচ্ছেদের কোন কিছুই রাষ্ট্রকে নিবৃত্ত করবে না। আমরা বঞ্চিত শ্রমিক তথা দলিত বা অনগ্রসর বা প্রান্তিক জনগোষ্ঠীগণকে যে নামেই বলি না কেন? মূলত তারা সকলেই বঞ্চিত জনগোষ্ঠী একথা নিঃসন্দেহে বলা যায়। অর্থনৈতিকভাবে পঙ্গু হওয়ায় তারা দারিদ্র্য, বৈষম্য ও ক্ষুধা থেকে এখনো মুক্তি পায় নাই। বলা হয়- পরিশ্রম সৌভাগের চাবিকাঠি। কিন্তু শ্রমিকগণ কঠোর পরিশ্রম করেও দলিত জনগণ শ্রমের সঠিক মূল্য থেকে বঞ্চিত কেন? যেমন- অন্ন বা খাদ্য গ্রহণ সম্পর্কে গত ১১ আগস্ট ২০১৮ তারিখের প্রথম আলো পত্রিকার খবরে জানা যায় যে, পোশাক শিল্পের একজন শ্রমিক নিজের খাবার বাবদ মাসে গড়ে ১ হাজার ১১০ টাকা খরচ করেন। ঢাকা বিশ্ববিদ্যালয়ের পুষ্টি ও খাদ্য বিভাগের হিসাব অনুযায়ী, আট ঘন্টা কাজ করার জন্য একজন শ্রমিকের প্রতিদিন ২ হাজার ৮০০ কিলোক্যালরি শক্তি উৎপাদন করার মতো খাবার দরকার। বর্তমান বাজারদরে সেজন্য প্রতিদিন খরচ করতে হবে ১০৯ টাকা। অর্থাৎ মাসে দরকার ৩ হাজার ২৭০ টাকা। কিন্তু পোশাক শ্রমিকেরা বর্তমানে নিজের খাবারের পেছনে যত টাকা খরচ করা দরকার, তার তিন ভাগের একভাগ করছেন। ৩৪ শতাংশ শ্রমিক মাসে একবারও বড় মাছ খান না। ১৬ শতাংশ শ্রমিক মাসে একবারও মুরগির মাংস খান না। একজন শ্রমিক সপ্তাহে গড়ে তিনটি ডিম খান। কম মজুরির কারণে পোশাক শিল্পের শ্রমিকদের একটি বড় অংশ খাবারের খরচ কমিয়ে দিতে বাধ্য হন এবং পরিবারের খরচ মেটাতে অধিকাংশ শ্রমিক ঋণ করেন। প্রশ্ন হলোÑ শ্রমিকগণ কি কলুর বলদ ? উৎপাদিত পোশাক রপ্তানি করে বৈদেশিক মুদ্রা আয় করা হয়। কিন্তু তার লাভের ভাগীদার পোশাক শ্রমিকগণ হবে না, এটা কলুর বলদ ছাড়া কি বলবো? আর শ্রমিকগণ পরিবারের খরচ মিটাতে ঋণ করে চালাবে তা কি হয় ? তা কখনো হতে পারে না। দেশের রপ্তানি আয়ের ৮৩% আসে পোশাক খাত থেকে, তবে এ খাতের শ্রমিকেরা অন্য কয়েকটি ছোট খাতের চেয়ে মজুরি কমপান (২৪ জুলাই ২০১৮ দৈনিক প্রথম আলো) খাদ্য তালিকার মূল্য নিয়ে গবেষণায় প্রকাশিত রিপোর্ট বলছে বাংলাদেশে পুষ্টিকর খাদ্য তালিকার মূল্য বেশি। যেমন- ২৭ অক্টোবর ২০১৮ ইং তারিখের দৈনিক প্রথম আলো পত্রিকা থেকে জানা যায় যে, এক থালা সাধারণ মানের পুষ্টিকর খাবার কিনতে একেক দেশের মানুষকে একেক ধরনের দাম দিতে হয়। সেই থালায় থাকবে একেবারে সাধারণ মানের ভাত, ডাল, শিম, মটরশুটি বা স্যুপ জাতীয় খাবার। এই খাবার কিনতে যুক্তরাষ্টের নিউইয়র্ক শহরের একজন বাসিন্দার ১ ডলার ২০ সেন্ট খরচ হয়। আর বাংলাদেশের একজন নাগরিক সেই সাধারণ মানের এক থালা খাবার যদি এ দেশে কিনে খেতে চায় তাহলে তাকে খরচ করতে হবে ৬ ডলার ৫৬ সেন্ট। আয় সামর্থ্যরে বিবেচনায় নিউইয়র্কবাসীর চেয়ে প্রায় সাড়ে ৫ গুণ বেশি দামে খাবার খেতে হয় একজন বাংলাদেশীকে। দারিদ্র্যপীরিত সাধারণ মানুষ যদি এত মূল্যের খাদ্য কিনে খেতে না পারে তাহলে অপুষ্টির শিকার হবে তারা। অপুষ্টি মানেই বিভিন্ন রোগ বালাই বা কর্মক্ষমতাহীন হওয়া। এ প্রসঙ্গে- ১৭ অক্টোবর ২০১৮ তারিখের দৈনিক সংগ্রাম পত্রিকা থেকে জানা যায় যে, খাদ্য নিরাপত্তার জন্য নানা কর্মসূচি থাকা সত্ত্বেও দেশের মোট জনসংখ্যার ১২.৯ শতাংশ বা ২ কোটি অতিঃদরিদ্র এবং দরিদ্র ২ কোটি সহ মোট চারকোটি মানুষের অর্ধেকই বেশি কম ও অল্প কম খেতে পায়। বাংলাদেশে এখন প্রায় আড়াই কোটি মানুষ প্রয়োজনীয় পুষ্টিকর খাবার খেতে পায় না বলে অপুষ্ঠিতে ভুগছে। রক্ত স্বল্পতায় ভুগছেন ৪৪ শতাংশ নারী। শিশুদের মধ্যে খর্বকার (কম উচ্চতা সম্পন্ন) ৩৬.১% কম ওজন সম্পন্ন ৩২.৬% এবং কৃশকায় ১৪.৩%।